b'\n_START_ARTICLE_\nJuozas \xc5\xbdilys\n_START_SECTION_\nBiografija\n_START_PARAGRAPH_\n1968 m. Vilniaus valstybinio universiteto (VU) Teis\xc4\x97s fakultete su pagyrimu baig\xc4\x97 teis\xc4\x97s studijas, diplomuotas teisininkas._NEWLINE_Auk\xc5\xa1\xc4\x8diausiosios Tarybos Prezidiumo Juridinio skyriaus teisininkas, kurso U\xc5\xbesienio \xc5\xa1ali\xc5\xb3 konstitucin\xc4\x97 teis\xc4\x97 VU Teis\xc4\x97s fakultete d\xc4\x97stytojas. Nuo 1990 m. LR Auk\xc5\xa1\xc4\x8diausiosios Tarybos, Seimo Juridinio skyriaus ved\xc4\x97jas. Juozas \xc5\xbdilys aktyviai dalyvavo rengiant svarbiausi\xc5\xb3 Lietuvos Respublikos \xc4\xafstatym\xc5\xb3 bei kit\xc5\xb3 teis\xc4\x97s akt\xc5\xb3 projektus, buvo darbo grup\xc4\x97s LR Konstitucijos projektui rengti vadovas._NEWLINE_Nuo 1993 iki 1999 m. Lietuvos Respublikos Konstitucinio Teismo teis\xc4\x97jas, LR KT pirmininkas, nuo 1999 iki 2000 m. LR Seimo pirmininko vyr. patar\xc4\x97jas konstitucin\xc4\x97s teis\xc4\x97s klausimais, nuo 1999 m. Lietuvos teis\xc4\x97s universiteto (nuo 2004 m. \xe2\x80\x93 MRU) Teis\xc4\x97s fakulteto Konstitucin\xc4\x97s teis\xc4\x97s katedros docentas, einantis profesoriaus pareigas, nuo 2000 m. MRU Teis\xc4\x97s fakulteto dekanas.'